Apfelstrudel

Apfeltrudel (en bavaro Opfestrudl, en alemán vienés Åpfeschtrudl) ye un postre tradicional d'a cocina bavara y austriaca. Os oríchens d'iste postre podrían trobar-se en a gastronomía bizantina, armenia u turca.

 Historia 
L'Apfelstrudel se feba servir d'antis mas como alimento ta a chent mas humilde. Os precedents d'iste pastel se troban, probablement, en l'arabe y armenio baklava. A receta podió haber arribato con os soldatos cheniceros de l'Imperio Otomán que, dimpués d'a conquista de Bizancio en l'anyo 1453 s'enfiloron a traviés d'os Balcans cara ta Viena. A cocina vienesa adoptó iste plato y lo perfeccionó dica convertir-se en o que conoixemos hue lo día. O exito d'iste postre fació que dimpués a suya receta se tornase popular en toz os países de l'antigL'Imperio Austrohongaro.

 Ingredients 
O pastel ye un rollo de fullatre pleno de compota de manzana, zucre, canela, ugas pansas y pan rallato que una vegata feito se cocina en o furno. Atros ingredients incluyen pinyons, nueces u almendras. L'arte d'a suya elaboración ye fer a pasta d'o fullatre o mas fina y elastica posible. Os mayestros pasteleros austriacos y alemans dicen que ta que iste postre sia en o suyo punto chusto, habría de poder-se leyer un periodico a traviés d'él.

Ta cocinar l'Apfelstrudel, s'han de trigar bien as manzanas ta que tiengan un buen aroma, una textura agradable de compota y o o paladar un "toque" licherament aceto.

 Modo de servir 
S'ha de servir recient feito y encara calient, por un regular con bella cosa de zucre glas espolvoreato por dencima. Normalment se sirve con una salsa dulce de crema aromatizata con vainilla calient; ista salsa se sirve en cuencos de porcelana chunto a o Strudel y ye habitual que en as cafeterías y restaurants austriacos y alemans s'acompanye de chelato de vainilla.

 Bibliografía 
 "Apfelstrudel bis Zanderfilet". JORGENS, Viktor. Deutscher Aerzte-Verlag G, 2003, 128 p. ISBN 3-7691-7086-5de la mercredi

 Vinclos externos 
  Receta ta fer un correcto Apfelstrudel
  Apfelstrudel y atras recetas austriacas: visit-salzburg.net
  Apple Strudel Recipe Instruccions paso a paso con fotografías por Austrian chef Bernhard
  Cooking recipe with photo from Austrian cooks

Categoría:Postres d'Alemanya
Categoría:Postres d'Austria
Categoría:Gastronomía de Bavera